13.1.2012 Den Europæiske Unions Tidende L 11/105 KOMMISSIONENS GENNEMFØRELSESAFGØRELSE af 18. november 2011 om vedtagelse af femte ajourførte liste over lokaliteter af fællesskabsbetydning i det kontinentale biogeografiske område (meddelt under nummer K(2011) 8278) (2012/14/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 92/43/EØF af 21. maj 1992 om bevaring af naturtyper samt vilde dyr og planter (!), særlig artikel 4, stk. 2, tredje afsnit, og ud fra følgende betragtninger: Det kontinentale biogeografiske område, som omhandlet i artikel 1, litra c), nr. iii), i direktiv 92/43/EØF, omfatter Luxembourgs territorium i Unionen samt dele af Belgiens, Bulgariens, Tjekkiets, Danmarks, Tysklands, Frankrigs, — Italiens,  Østrigs,  Polens,  Rumæniens, Sloveniens og Sveriges territorier i Unionen, som speci- ficeret på det biogeografiske kort, der blev godkendt den 20. april 2005 af det udvalg, som er nedsat ved direkti- vets artikel 20, i det følgende benævnt »Habitatudvalget«. Det er nødvendigt at gøre videre fremskridt med etable- ringen af Natura 2000-nettet, der blev påbegyndt i 1995, og som er en væsentlig faktor for beskyttelsen af biodi- versiteten i Unionen. Den foreløbige liste og de fire første ajourførte lister over lokaliteter af fællesskabsbetydning i det kontinentale biogeografiske område som omhandlet i direktiv 92/43/EØEF, blev vedtaget ved Kommissionens beslutning 2004/798/EF (?), 2008/25/EF (?) og 2009/93/EF (?) og afgørelse 2010/44/EU (?) og 2011/64/EU (). I henhold til artikel 4, stk. 4, og artikel 6, stk. 1, i direktiv 92/43/EØF skal den pågældende medlemsstat udpege de lokaliteter, der står på listen over lokaliteter af fælles- skabsbetydning i det kontinentale biogeografiske område, L 206 af 22.7.1992, s. 7. L 382 af 28.12.2004, s. 1. L 12 af 15.1.2008, s. 383. L 43 af 13.2.2009, s. 63. L 30 af 2.2.2010, s. 120. L 33 af 8.2.2011, s. 146. som særlige bevaringsområder hurtigst muligt og inden for højst seks år ved at opstille bevaringsprioriteter og iværksætte de nødvendige bevaringsforanstaltninger. Som led i den dynamiske tilpasning af Natura 2000- nettet ajourføres listerne over lokaliteter af fællesskabs- betydning. Det er derfor nødvendigt at ajourføre den kontinentale liste for femte gang. På den ene side er en femte ajourføring af listen over lokaliteter af fællesskabsbetydning i det kontinentale biogeografiske område nødvendig for at medtage yder- ligere lokaliteter, der er blevet foreslået siden 2009 af medlemsstaterne som lokaliteter af fællesskabsbetydning for det kontinentale biogeografiske område i henhold til artikel 1 i direktiv 92/43/EØF. For disse yderligere loka- liteter bør forpligtelserne i medfør af artikel 4, stk. 4, og artikel 6, stk. 1, i direktiv 92/43/EØF gælde hurtigst muligt og inden for højst seks år fra vedtagelsen af den femte ajourførte liste over lokaliteter af fællesskabsbetyd- ning i det kontinentale biogeografiske område. På den anden side er en femte ajourføring af listen over lokaliteter af fællesskabsbetydning i det kontinentale biogeografiske område nødvendig for at afspejle ændringer i lokalitetsrelaterede  oplysninger, som medlemsstaterne har meddelt efter vedtagelsen af den oprindelige og de første fire ajourførte EU-lister. I den betydning udgør den femte ajourførte liste over lokali- teter af fællesskabsbetydning i det kontinentale bioge- ografiske område en konsolideret udgave af listen over lokaliteter af fællesskabsbetydning i det kontinentale biogeografiske område. Det bør fremhæves, at forpligtel- serne i medfør af artikel 4, stk. 4, og artikel 6, stk. 1, i direktiv 92/43/EØF bør gælde for alle lokaliteter, der er opført på den femte ajourførte liste over lokaliteter af fællesskabsbetydning i det kontinentale biogeografiske område, hurtigst muligt og inden for højst seks år fra vedtagelsen af den liste over lokaliteter af fællesskabs- betydning, som lokaliteten var opført på første gang. I overensstemmelse med artikel 4, stk. 1, i direktiv 92/43/EØF har de pågældende medlemsstater mellem november 2003 og oktober 2010 tilsendt Kommissionen lister over lokaliteter, der er foreslået som lokaliteter af fællesskabsbetydning som omhandlet i nævnte direktivs artikel 1, for det kontinentale biogeografiske område.